Søgeordstæthed eller keyword density er en procentmæssig faktor, beregnet ud fra, hvor mange gange søgeordet nævnes, set i forhold til det samlede antal ord, som artiklen indeholder. Er der f.eks. 1.000 ord i artiklen, og søgeordet nævnes 100 gange er keyword density 10%.
Der er ikke en magisk formel for, hvad keyword density bør være. Denne bør derfor behandles som en rettesnor og det bør være den logiske tankegang, der afgør, hvornår artiklens formulering, set i forhold til søgeordet, er naturlig.
Der findes flere gode plugins til at undersøge dette. Det bedste er at benytte et plugin direkte i browseren, som dette, til Google Chrome: https://chrome.google.com/webstore/detail/seoquake/akdgnmcogleenhbclghghlkkdndkjdjc
Her kan man få et samlet overblik over alle ord i artiklen, hvor mange gange det nævnes og den individuelle tæthed for ordet. Programmet tillader endvidere at filtrere på enkelte søgeord eller sætninger for en mere specifik dataindsigt.